Bybel Legkaart: Met my hele hart en siel
Die Bybel se verhale is nie losstaande eenhede nie, maar deurlopende skakels wat saamspan om 'n prentjie te skets van God se verhouding met die mens; 'n tipe legkaart met woorde geteken.
Met my hele hart en siel
Hierdie blyk 'n heerlike musikale week te wees, want vanoggend word ek weereens wakker met 'n lied wat in my kop maal. Hierdie keer is dit Jan de Wet se weergawe van 'Met my hele hart en siel', geslryf deur Rick Moser. Hoor hierdie jubelende woorde vandag saam met my.
"Met my hele hart en siel, al my krag en verstand, het ek U lief o Heer. U's die kroon van my hart. U liefde verteer my meer en meer, o Heilge Gees. Met my hele hart en siel bemin ek U Heer." Hierdie is 'n liefdesverklaring teeoor God van 'n mens wat in 'n daadwerklike verhouding met Hom staan, en die woorde eggo nie net in my kop nie, maar ook in my hart. Dit resoneer in my menswees en elke vesel van my liggaam. Kan jy dit ook voel? Maar dis nie al nie. Die lied gaan verder.
"Uit U hande kan niks my uitruk nie. Vader, U hou my vas met U liefde. U't my naam gegraveer in U palms. Daar is niks wat my van U skei nie!" Hierdie konsepte kom almal uit die Bybel en weereens eggo die waarheid daarvan in my kop en hart. Dit herroep herinneringe van moeilike tye, mense en gebeure wat gedreig het om verwydering te bring tussen God en my. As hierdie 'n eensydige verhouding was, kon party van daardie oomblikke dalk geslaag het om dit te doen. Maar dit is nie 'n eensydige verhouding nie. God is aktief deel van hierdie verhouding en Hy het bly vashou waar my greep slap geword het. Hy is en was getrou aan Sy woord en niks het my uit Sy hande geruk nie.
Dis waarom ek vandag saam met Jan de Wet kan jubel en sing: "Met my hele hart en siel, al my krag en verstand, het ek U lief, o Heer. U's die kroon van my hart. U liefde verteer my deur en deur, o Heilige Gees. Met my hele hart en siel bemin ek U Heer!"
Mag jy ook 'n geseënde dag hê Beminde van die Allerhoogste, waarin jy Sy teenwoordigheid, standhoudende krag en liefde ervaar.
Marietjie Uys (Miekie) is a published author. You can buy my books here:
You can purchase Designs By Miekie 1 here.
Jy kan Kom Ons Teken en Verf Tuinstories hier koop.
Jy kan Kom Ons Kleur Tuinstories In hier koop.
Jy kan Tuinstories hier koop.
You can follow Miekie's daily Bible Study blog, Bybel Legkaart, here in English & Afrikaans.
You may prefer to follow the traveling blog, A Pretty Tourist.
For more crafty ideas and great products, visit A Pretty Talent on Facebook.
Remember to keep nurturing your TALENT for making PRETTY things.
You can subscribe to any of these blogs to receive regular updates by email, by simply registering your email address at the top of the applicable blog.
Posted by A Pretty Talent at 14:00
Bybel Legkaart deur Miekie
Die Bybel is soos 'n legkaart wat uit talle losstaande brokkies bestaan, maar in hul geheel gesien, vorm hierdie brokkies die prentjie van God se verhouding met die mens. Met die blog, Bybel Legkaart, bring Marietjie (Miekie) haar kennis, opvoeding, agtergrond, navorsing en selfstudie na die blad in 'n poging om hierdie prent te ontsluit. Dit is soos Wiskunde; die som van die dele vorm die geheel, maar soms het mens hulp nodig om die samehang te verstaan. Met gebed, geloof, passie en nederigheid word hierdie poging voor gelê.
Miekie is die naam waaronder Marietjie Uys skryf en skilder. Marietjie is die dryfveer agter die blog A Pretty Talent waar sy daagliks blogs skryf om mense aan te moedig om hulle kreatiwiteit te ontdek en te ontwikkel met die oog op vervulling en genesing.
A Pretty Talent
Total Page Visits
▼ 2017 (202)
Fulfilled by God
It is no secret what God can do
Resigned to life
Lansering van 'n bediening
The battle is the Lord's!
Kop en knie gebuig
Gemeenskap van die heiliges
Dra jou lewe nog vrug?
Jy kan nie God side-step nie